Movember

Is feachtas feasachta, agus carthanas cláraithe, é Movember (portmanta de moustache agus November) le daoine a chur ar an eolas faoi shláinte na bhfear.  Is gluaiseacht dhomhanda é, a bunaíodh san Astráil sa bhliain 2003. Bliain i ndiaidh bliana, bailítear na mílte euro ar son mheabhairshláinte na bhfear tríd an bhfeachtas ‘Movember’, nó 'Mó na Samhna', Croiméal na Samhna nó fiú ‘CromShamhain’ mar atá tugtha air uaireanta.

Tarraingíonn an ghluaiseacht aird go háirithe ar ailse uiríoch,nó ailse mhagairle ailse phróstataigh agus ar.mheabhairshláinte na bhfear (ar na rátaí arda féinmharaithe ach go háirithe).

clé|mion|Is carthanas cláraithe é Movember

 Feachtais 
clé|mion|Qantas Wallabies Boeing 737-800, 2012
clé|mion|Movember mar Batman
Gach mí na Samhna, fásann a lán fear croiméal chun airgead a bhailiú don eagraíocht. Uaireanta bearraann na muisteaisí a bhí á bhfás i gcaitheamh mhí na Samhna chun airgead a bhailiú chomh maith.

Bíonn siad ag iarraidh aird na ndaoine a dhíriú ar shláinte na bhfear chomh maith, agus an tábhacht a bhaineann le tacaíocht a thabhairt dá chéile.  Bíonn neart feachtais ann le linn Movember le fir a spreagadh le dul chun scagthástáil a fháil. 

Tá mioneolas ar mheabhairshláinte na bhfear ar fáil ar leathanach Movember, agus eolas maidir le cad is féidir a dhéanamh agus a rá sa chás go bhfuil tú ag iarraidh comhrá a dhéanamh le cara leat mar gheall ar an meabhairshláinte.

 Stair 
Thosaigh an feachtas san Astráil sna 2000idí luath nuair a rinne grúpa cairde an cinneadh gur theastaigh uathu seanstíl an chroiméil a athbheochan. Nuair a tosaíodh ar an bhfeachtas san am sin, bhí an croiméal tite go mór as faisean le hais bhlianta órga an chroiméil sna 1970-1980idí, agus bhí súil ag lucht bunaithe an fheachtais go dtarraingeodh na boilbín béil aird na gcairde agus na ngaolta agus go bhféadfaí tús macánta a chur le galair a bhíonn ar fhir.

 Movember  in Éirinn 
In 2014, bhailigh “Movember” €1.4m in Éirinn amháin.  In Éirinn, is iondúil go roghnaítear carthanacht meabhairshláinte do Mhó na Samhna, ach dírítear freisin ar ghalair eile ar nós na hailse, go mór mór ailsí a bhíonn ag cur isteach ar fhir den chuid is mó.

 Féach freisin     

 Sláinte na bhfear, portmanta

 Naisc sheachtracha 

 Suíomh Éireannach, nó @MovemberIreland, nó Movember Ireland ar Facebook

 Tagairtí 

Catagóir:Sláinte na bhfear
Catagóir:Carthanais
Catagóir:Samhain
Catagóir:Portmantaí